  Майя Бывальцева Пичи Пурга ёросысь Ульяна Иванова ӟуч но бразильской шашкиен шудонъя Европалэн первенствоысьтыз вить медален бертӥз. Со сярысь «ВКонтакте» мерлыко вотэсбамаз Нылпи творчествоя ёрос юртлэн кивалтӥсез Нина Сабирова ивортэ. Ульяна кыказ ик амалын быдэн зарни но бронза медальёс утӥз, эшшо бразильской шашкиен шудонын азвесь басьтӥз. Пинал чемпионкаез Фирдус Абдрахманов дышетэ. Ӵошатсконъёс Турциысь Анталья карын 23-тӥ южтолэзьысен 1-тӥ куартолэзёзь ортчизы. Тодэ вайытом, кылем арын гудырикошконэ Ульяна Иванова ӟуч шашкиосъя дуннелэн чемпионкаез луиз.  Тегъёс: Спорт Турция Удмуртия пиналъёс ПичиПурга шашки  